Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 73/2003.(XI.13.)GKM-FVM együttes rendelettel módosított 52/2003.(VIII.15.)GKM-FVM együttes rendeletet az
Paragraph Index: 1215

b) A következő esetekben az egyesítőcsomagolások két, egymással szemben levő oldalára az 5.2.2.2.2 pontban ábrázolt 11 számú bárcát is el kell helyezni: – azokra az egyesítőcsomagolásokra, amelyekben olyan küldeménydarabok vannak, amelyeket az 5.2.2.1.12 pont szerint el kell látni a 11 számú bárcával, kivéve, ha e bárcák kívülről láthatóak; és – azokra az egyesítőcsomagolásokra, amelyekben olyan folyékony anyagot tartalmazó küldeménydarabok vannak, amelyeket az 5.2.2.1.12 pont szerint nem kell a 11 számú bárcával ellátni, kivéve, ha a csomagolóeszközök zárószerkezete az egyesítőcsomagoláson keresztül látható. 5.1.2.2 Minden veszélyes árut tartalmazó küldeménydarabnak, amely az egyesítőcsomagolásban van, meg kell felelnie az RID összes vonatkozó előírásának. Az „EGYESÍT ŐCSOMAGOLÁS” felirat az e követelménynek való megfelelésre utal. Az egyes csomagolások funkcióját az egyesítőcsomagolás nem befolyásolhatja. 5.1.2.3 Az együvé rakási tilalmak az egyesítőcsomagolásokra is vonatkoznak. 5.1.3 Tisztítatlan, üres csomagolóeszközök (beleértve az IBC-ket és a nagycsomagolásokat), tartányok, ömlesztett árut fuvarozó kocsik és konténerek 5.1.3.1 A tisztítatlan (nem gáztalanított vagy nem fertőtlenített), üres csomagolóeszközöket (beleértve az IBC-ket és a nagycsomagolásokat), tartányokat (beleértve a tartálykocsikat, battériás kocsikat, leszerelhető tartányokat, mobil tartányokat, tankkonténereket és MEG-konténereket), az ömlesztett áru fuvarozáshoz használt kocsikat és konténereket, amelyek a 7 osztály kivételével a többi osztály veszélyes áruit tartalmazták, ugyanúgy kell jelölni és bárcával, ill. nagybárcával ellátni, mint töltött állapotban. Megjegyzés: Az okmányokra lásd az 5.4 fejezetet. 5.1.3.2 A radioaktív anyagok szállítására használt tartányokat és IBC-ket nem szabad más áruk tárolására vagy szállítására használni, kivéve, ha annyira vannak sugárzásmentesítve, hogy a sugárzási szint béta-, gamma-sugárzók és csekély toxicitású alfa-sugárzók esetén legfeljebb 0,4 Bq/cm2, ill. minden más alfa-sugárzó esetén legfeljebb 0,04 Bq/cm2. 2005/89/II. szám 5.1.4 Egybecsomagolás Amennyiben két vagy több veszélyes árut ugyanazon külső csomagolásba egybecsomagolnak, a küldeménydarabot el kell látni minden egyes árura a megfelelő jelöléssel és veszélyességi bárcákkal. Ha a különböző árukra ugyanolyan veszélyességi bárca szükséges, akkor abból csak egyet kell elhelyezni. 5.1.5 Általános előírások a 7 osztályra 5.1.5.1 A szállítás előtti követelmények 5.1.5.1.1 A küldeménydarabok első szállítása előtt teljesítendő követelmények Minden küldeménydarab első szállítása előtt a következő követelményeknek kell eleget tenni:

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes